**Kevin Michael Rudd** (født 21. september 1957 i Nambour i Queensland) er en australsk politiker og tidligere diplomat. Han var Australias statsminister 2007–2010 og igjen i tre måneder i 2013. Rudd var leder for Australian Labor Party i årene 2006–2010 og igjen fra 2013 til 2016 da partiet valgte Bill Shorten til ny leder.

Bakgrunn
--------

Rudd vokste opp på en melkegård nær Eumundi i Queensland. Faren døde da han var elleve år gammel, og familien måtte flytte. 

Rudd gikk inn i Australian Labor Party som 15-åring i 1972. Han studerte Asia-studier ved Australian National University i hovedstaden Canberra, og tok masterstudium i kinesisk språk og historie. Han traff sin kone Therese Rein under studiene i 1981, og de har tre barn sammen. Samme år gikk han inn i utenrikstjenesten og tjenestegjorde ved ambassadene i Stockholm og Beijing. Gjennom ekteskapet med Rein konverterte katolikken Rudd til den anglikanske kirke.

Rudd vendte tilbake til Australia og ble stabssjef for Labour i delstaten Queensland. Han var stabssjef for førsteminister Wayne Goss i delstaten Queensland fra 1989 til 1992. Da Labor-regjeringen i Queensland gikk av i 1995 forsøkte han forgjeves å bli parlamentsmedlem for valgkretsen Griffith, hvilket han først lyktes med i andre forsøk, i 1998.

Rudd ble som parlamentariker tidlig profilert i utenrikspolitikken.[] Han var skygge-utenriksminister fra 2001 til 2005. I denne posisjonen angrep han den konservative statsminister John Howard for Australias sterke støtte til USAs okkupasjon i Irak og til USAs klimapolitikk.[] Rudd unnlot i hele denne perioden å utfordre Labors statsministerkandidat Mark Latham.

Partileder og statsminister
---------------------------

I desember 2006 viste meningsmålinger at Rudd ledet klart foran fungerende partileder Kim Beazley om å etterfølge Latham som Labours leder.[] I en avstemning i parlamentsgruppen. Den 4. desember 2006 ble Rudd valgt med 49 mot 39 stemmer. Julia Gillard ble enstemmig valgt til nestleder.

Som partileder lanserte Rudd straks et helhetlig politisk alternativ til Howard-regjeringen, særlig innen sosialpolitikken, utenrikspolitikken, Irak, klimapolitikken, og for en mer aktiv næringspolitikk.[] Han vektla sin erfaring som praktisk politiker med næringslivsbakgrunn. Etter kort tid ledet Rudd og Labor på meningsmålingene, og lanserte politiske initiativ for å styrke utbredelsen av bredbånd, og styrke australsk bilindustri.[] I hele tiden siden 2002 hadde han vært fast gjest i det populære frokost-TV-programmet *Sunrise* og fikk der en solid plattform for å gjøre seg bedre kjent for velgerne.[]

Rudd var partileder i 50 uker før han ved første forsøk den 24. november 2007 vant det nasjonale valget mot John Howard, som gikk av etter 11 år som statsminister. Ved valgseieren kunngjorde Rudd at han ville være en statsminister for alle australiere, ikke minst også aboriginer og innvandrere.[]

Den 24. juni 2010 sa han fra seg partiledervervet, og dermed også stillingen som statsminister. Rudd var utenriksminister fra 14. september 2010 til 22. februar 2012. Den 26. juni 2013 ble Rudd igjen valgt til partileder, og han tiltrådte som statsminister igjen den 27. juni 2013 til 18. september 2013.

Rudd ble i 2019 utnevnt til *companion* av Order of Australia.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Kevin-Rudd, besøkt 9. oktober 2017[Hentet fra Wikidata]
2. ↑   Munzinger Personen, Munzinger IBA 00000026379, besøkt 9. oktober 2017[Hentet fra Wikidata]
3. ↑   Brockhaus Enzyklopädie, Brockhaus Online-Enzyklopädie-id rudd-kevin, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w6wq09wh, besøkt 9. oktober 2017[Hentet fra Wikidata]
5. ↑   Australian Honours Search Facility, Australian Honours-ID 2004929, besøkt 10. juni 2019[Hentet fra Wikidata]
6. ↑  *Queen's Birthday 2019 Honours List* Arkivert 23. mars 2019 hos Wayback Machine. Australias generalguvernør, 10. juni 2019.

Eksterne lenker
---------------

* Offisielt nettsted Rediger på Wikidata

* (en) Kevin Rudd – kategori av bilder, video eller lyd på Commons Rediger på Wikidata

* (en) Kevin Rudd – galleri av bilder, video eller lyd på Commons Rediger på Wikidata
* BBC – Profile: Kevin Rudd
* Mr Kevin Rudd MP, Member for Griffith
* Geremie Barmé: Rudd Rewrites the Rules of Engagement, 11. november 2008

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** SUDOC **·** NLA **·** NDL **·** NKC **·** CiNii **·** Munzinger (iba) **·** Discogs
 |